З сярэдзіны XVІІІ стагоддзя ў горадзе функцыянаваў піярскі калегіум – сярэдняя школа пры каталіцкім манастыры, якая давала класічную гуманітарную адукацыю (у 1803 годзе яна была ператворана ў 4-класнае павятовае вучылішча). Намаганнямі піяраў былі ўзведзены мураваны касцёл Святога Іосіфа (зараз – Свята-Міхайлаўскі сабор), вучэбны будынак, вадзяны млын, заведзены агарод.